als_Latn dik_Latn sag_Latn
FLOKËT
Vera i përket flirteve dhe festave. Për një look veror sexy, ideal për daljet gjatë netëve verore, zgjidhni kombinimin ideal mes smokey eyes dhe flokë të shpupuritur.
SMOKEY EYES
Në këtë lloj make up-i, është shumë i rëndësishëm theksimi i pjesës së syve. Së pari, u vendos baza e korrektorit të syve, fondëtinta mat. “Në fillim konturova qepallat me laps të zi, duke krijuar këndin e dëshiruar te cepi i syrit, e cila është pjesë e rëndësishme, sepse aty fillon edhe hijezimi me pluhur, që jep efektin smokey. Modelja ka sy të mëdhenj, ndaj lapsi i zi është i nevojshëm të përdoret edhe në pjesët e brendshme të syrit”, sqaron artistja e make up-it. Dritëhija me pluhur të zi i është dhënë deri te kocka e syrit dhe më pas është sfumuar me pluhur lejla të errët. Për pjesën e vetullës, u përdor një pluhur në bezhë të çelët, “sepse, nëse do të ishte në ngjyrë të bardhë, atëherë do të dallohej jashtëzakonisht ndryshimi mes pjesës të qepallës me hijezues të errët dhe pjesës të bardhë poshtë vetullave”, shpjegon Suela. Grimi i syve përfundon duke shtuar disa qerpikë false për të zmadhuar sytë dhe që më pas lyhen fort me rimel.
DRITËHIJET E FYTYRËS
Në fillim, u përdor fondëtinta në gjysmë toni më të hapur se ngjyra natyrale e lëkurës. Ky tonalitet më i hapur ndihmon në theksimin e dritëhijeve që duhet të krijohen në fytyrë. Në pjesën e nofullës përdoret fondëtintë në ngjyrë kafe të errët, e cila shpërhapet mirë, duke krijuar efektin e një fytyre më të mprehur.
BUZËT
Për buzët, është përdorur një shkëlqyes i lehtë në ngjyrë rozë. Modelja kishte flokë biondë në flori, një ngjyrë e cila nuk është tendencë e stinës së verës. “Ishte e domosdoshme lyerja e tyre, për t’i sjellë në një tonalitet sa më natyral të flokëve biondë”, thotë Suela Çangu, artiste flokësh dhe make up-i i sallonit “Hair Class Suela”. “Flokët u lyen me “colpi di sole”, për t’u dhënë ndriçim. Mbi fijet u vendos një tonalitet më i ftohtë, për të arritur ngjyrën sa më natyrale bionde”. Pas procesit të bojës, flokët u trajtuan me shampo dhe maskë dhe ampula rigjeneruese, të cilat i rigjenerojnë dhe u japin shkëlqim.
STILIMI
Është zgjedhur një krehje natyrale, ku flokët duken të dallgëzuar. “Për të krijuar dallgë sa më të mëdha, u përdor një mashë e madhe. Pasi mbaron procesi i krijimit të ondeve të mëdha me mashë, flokët janë shpupuritur plotësisht me dorë, për të prishur ondet e rregullta dhe për të krijuar dallgët e mëdha të flokëve”, shpjegon Suela.
GRIMI
Fillimisht modeles iu bë një pastrim i fytyrës. “Duke qenë se modelja ka formë vetullash të bukura, nuk ndërhyra në formën e tyre, por thjesht bëra një pastrim”, shpjegon Suela. Flokët dhe make up-i u realizuan në sallonin “Hair Class Suela”.
isl_Latn als_Latn eng_Latn als_Latn als_Latn als_Latn als_Latn als_Latn tpi_Latn als_Latn als_Latn als_Latn